**ԳԱՎԱՌ ՀԱՄԱՅՆՔԻ ՄԱՍՆԱԿԱՑԱՅԻՆ ԲՅՈՒՋԵՏԱՎՈՐՈՒՄ 2025**  
**ՀԱՆՐԱՅԻՆ ՔՆՆԱՐԿՈՒՄՆԵՐԻ ԵՎ ԼՍՈՒՄՆԵՐԻ ՓՈՒԼԻ ԱՐՁԱՆԱԳՐՈՒԹՅՈՒՆ**

**Ամսաթիվ**: 2025թ. փետրվարի 6 **Վայրը**: Գավառի մշակույթի տուն

**Ներկա էին**: Գավառի համայնքապետարանի ներկայացուցիչներ, հանձնաժողովի անդամներ, հայտատուներ, բնակիչներ, «Սախարովի անվան Մարդու իրավունքների պաշտպանության կենտրոն» ՀԿ ներկայացուցիչներ (կից՝ մասնակիցների գրանցման թերթիկ)

**ՕՐԱԿԱՐԳ**

1. Բացման խոսք և Մասնակցային բյուջետավորման գործընթացի ընթացիկ փուլի ներկայացում
2. Հանրային քննարկում՝ առաջարկների ներկայացում, հարցուպատասխան
3. Քվեարկության նախապատրաստական աշխատանքների քննարկում

**ՀԱՆԴԻՊՄԱՆ ԸՆԹԱՑՔԸ**

Փետրվարի 6-ին, Գավառի մշակույթի տանը, տեղի ունեցավ Մասնակցային բյուջետավորման 2025 թվականի հանրային քննարկումների և լսումների փուլը։ Հանդիպումը կազմակերպվել էր Գավառի համայնքապետարանի կողմից՝ «Սախարովի անվան Մարդու իրավունքների պաշտպանության կենտրոն» ՀԿ-ի հետ համատեղ։

Հանդիպման նպատակն էր հանրությանը ներկայացնել սահմանված չափանիշներին համապատասխանող առաջարկները, քննարկել դրանք, գնահատել դրանց հնարավոր ազդեցությունը համայնքի վրա և ապահովել հանրային իրազեկվածությունն ու ներգրավվածությունը առաջիկա քվեարկության փուլում։

**ՔՆՆԱՐԿՎԱԾ ՀԱՐՑԵՐ ԵՎ ՀԱՆԴԻՊՄԱՆ ՄԱՆՐԱՄԱՍՆԵՐ**

Համայնքի ներկայացուցիչները և առաջարկ ներկայացրած բնակիչները հնարավորություն ստացան մանրամասն ներկայացնելու իրենց ծրագրերը, դրանց նպատակներն ու ակնկալվող արդյունքները։ Հանրային քննարկման շրջանակում հնչեցին տարբեր հարցադրումներ, որոնց պատասխանեցին ծրագրերի հեղինակները և հանձնաժողովի անդամները։

Համայնքի բնակիչները կարևորեցին ծրագրերի թափանցիկությունն ու իրականացման իրատեսականությունը՝ ընդգծելով, որ քվեարկության արդյունքում ընտրված ծրագրերը պետք է լինեն ոչ միայն օգտակար, այլև տեխնիկապես իրագործելի։

**ԵԶՐԱԿԱՑՈՒԹՅՈՒՆ**

Հանրային քննարկումների արդյունքում բնակիչները տեղեկացան քվեարկության դրվող ծրագրերի մասին, իսկ որոշ առաջարկների հեղինակներին առաջարկվեց ներկայացնել լրացուցիչ մանրամասներ՝ քվեարկության փուլին ավելի պատրաստ լինելու համար։

Քվեարկության գործընթացը կմեկնարկի **2025 թվականի փետրվարի 07-ին**։ Հաջորդ քայլով համայնքի բնակիչները հնարավորություն կունենան ընտրելու լավագույն գաղափարները, որոնք կիրականացվեն Գավառ համայնքում։

**Կից**: Մասնակիցների գրանցման թերթիկ

**Հաստատողներ**:

Հանձնաժողովի նախագահ՝ Գրիգոր Դաշտոյան

Մասնակցային բյուջետավորման պատասխանատու՝ Հակոբ Սարգսյան

Հանձնաժողովի անդամներ․

Տիգրան Բրսիկյան

Դավիթ Միրիբյան

Հռիփսիմե Զանգիզորյան

Լիաննա Ասոյան

Մարիամ Համբարձումյան